Секторот за инспекциски надзор  во областа на социјалната заштита и заштита на децата при Министерството за труд и социјална политика, преку инспекторите за социјална заштита Соња Налбанти-Димоска со службена легитимација број 28-0009 и Никола Димитровски со службена легитимација број 28-0003, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје- Служба за права од парична помош на подрачје на општина Кисела Вода, Сопиште, Студеничани и Зелениково со  седиште на ул. 3-та Македонска Бригада бр. 10 а, Скопје, застапуван од Раководителот на Службата- Елизабета Јошевска, со Записник ИП1 број 16-668 од 02.02.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019,  275/2019, 302/2020, 311/2020, 163/2021, 294/2021, 99/2022 и 236/2022), го донесе следното:

**Р   Е   Ш   Е   Н   И   Е**

  Се наредува на Елизабета Јошевска , раководител на Служба за права од парична помош на подрачје на општина Кисела Вода, Сопиште, Студеничани и Зелениково (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки  во роковите и од страна на одговорното лице:

1. Центарот, донесеното решение број 1701 УП1-2128 од 14.07.2022 година со кое се одбива барањето за остварување на правото на гарантирана минимална помош на лицето З.Ј. да го достави уредно до него, со што ќе му овозможи на странката во постапката право на правна заштита, односно право на жалба, ако смета дека со тоа решение се повредени неговите права или правни интереси, согласно член 263 од Законот за социјалната заштита.

**Рок за извршување на инспекциската мерка e 10 дена од денот на приемот на Решението и постојано**.

 2 . Се задолжува раководителот на Службата веднаш, а најдоцна во рок од три дена по истекот на рокот за извршување на инспекциската мерка, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врз основа на член 338 од Законот за социјална заштита преку инспекторите за социјална заштита Соња Налбанти- Димоска со службена легитимација број 28-0009 и Никола Димитровски со службена легитимација број 28-0003, изврши вонреден инспекциски надзор над субјектот на инспекциски надзор во ЈУ Меѓуопштински Центар за социјална работа на Град Скопје- Служба за права од парична помош на подрачје на општина Кисела Вода, Сопиште, Студеничани и Зелениково со  седиште на ул.3-та Македонска Бригада бр. 10-а, Скопје, застапувана од раководителот на Службата- Елизабета Јошевска и за утврдената фактичка состојба состави записник ИП1 број 16-668 од 02.02.2023 година.

      За отстранување на утврдените неправилности и недостатоци се изрекуваат инспекциски мерки со определен рок за постапување.

Врз основа на изнесеното се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

**Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 02.02.2023 година под ИП1 број 16-668 .

**Инспектори  за социјална заштита:**

Соња Налбанти- Димоска

Никола Димитровски